नोएडा एक्स. के ग्राहकों की याचिका पर भी सुनवाई आज  
नोएडा एक्सटेंशन फ्लैट बायर्स एसोसिएशन और बिल्डरों की ओर से सात याचिकाएं दायर की गई हैं जिन पर कोर्ट एक साथ सुनवाई करेगा।
नोएडा एक्सटेंशन में फ्लैट खरीदने वालों की याचिका पर भी इलाहाबाद हाईकोर्ट सुनवाई करेगा। नोएडा एक्सटेंशन फ्लैट बायर्स एसोसिएशन और बिल्डरों की ओर से सात याचिकाएं दायर की गई हैं जिन पर कोर्ट एक साथ सुनवाई करेगा। ये वे लोग हैं जिन्होंने ग्रेटर नोएडा के पतवाड़ी और शाहबेरी गांव में बिल्डरों के प्रोजेक्ट में पैसा लगाया था लेकिन कोर्ट ने इन दोनों गांवों में किसानों की जमीन लौटाने को कहा है इससे यहां फ्लैट बुक कराने वाले करीब 30 हज़ार लोगों का सपना टूटता दिख रहा है। घर की मांग को लेकर ये लोग लगातार प्रदर्शन करते आए हैं और सोमवार को अनिश्चितकाल के लिए धरने पर भी बैठ गए हैं।